2018. gada 16. oktobrī Noteikumi Nr. 638

Rīgā (prot. Nr. 48 16. §)

**Grozījumi Ministru kabineta 2006. gada 6. jūnija noteikumos Nr. 453 "Noteikumi par radiofrekvences piešķīruma lietošanas atļaujām"**

Izdoti saskaņā ar

Elektronisko sakaru likuma

7. panta 1. punktu un 50. pantu

Izdarīt Ministru kabineta 2006. gada 6. jūnija noteikumos Nr. 453 "Noteikumi par radiofrekvences piešķīruma lietošanas atļaujām" (Latvijas Vēstnesis, 2006, 90. nr.; 2007, 50. nr.; 2012, 106. nr.; 2016, 123. nr.; 2018, 21. nr.) šādus grozījumus:

1. Izteikt 4. punktu šādā redakcijā:

"4. Radiofrekvences piešķīruma lietošanas atļaujas civilām radiosakaru sistēmām aizsardzības sistēmu joslās valsts akciju sabiedrība "Elektroniskie sakari" izsniedz, ja ir saņemts Nacionālo bruņoto spēku saskaņojums radioiekārtas izmantošanai aizsardzības sistēmu joslās. Nacionālie bruņotie spēki saskaņojumu vai atteikumu sniegt saskaņojumu sniedz 20 dienu laikā pēc valsts akciju sabiedrības "Elektroniskie sakari" pieprasījuma saņemšanas dienas."

2. Papildināt noteikumus ar VI1 nodaļu šādā redakcijā:

"**VI.1 Radiofrekvenču spektra lietošanas atļaujas**

**Nacionālajiem bruņotajiem spēkiem**

49.1 Nacionālie bruņotie spēki, pirms tiek uzsākta aizsardzības sistēmu joslas lietošana, iesniedz valsts akciju sabiedrībā "Elektroniskie sakari" pieprasījumu izsniegt radiofrekvenču spektra lietošanas atļauju, norādot šādu informāciju:

49.11. frekvenču joslas robežfrekvences;

49.12. radiosakaru veidu (dienestu), kādā darbosies radioiekārta;

49.13. citu informāciju, kas raksturo un pamato radiofrekvenču spektra izmantošanu konkrētajā gadījumā.

49.2 Valsts akciju sabiedrība "Elektroniskie sakari" izskata pieprasījumu, izvērtējot normatīvajos aktos minētos nosacījumus radiofrekvenču izmantošanas jomā, un izsniedz radiofrekvenču spektra lietošanas atļauju, kā arī nosaka, vai ir nepieciešama radiofrekvences izmantošanas nosacījumu starptautiskā koordinācija.

49.3 Valsts akciju sabiedrība "Elektroniskie sakari" starptautisko koordināciju radiofrekvences izmantošanai īsteno starptautiskajos noteikumos un starpvalstu nolīgumos par koordināciju noteiktajā kārtībā.

49.4 Radiofrekvenču spektra lietošanas atļauju izsniedz uz laiku, kas nepārsniedz 10 gadus.

49.5 Radiofrekvenču spektra lietošanas atļaujā ietver vismaz šādu informāciju:

49.51. izsniedzēja datus;

49.52. saņēmēja datus;

49.53. radiofrekvenču joslas izmantošanas nosacījumus;

49.54. tehnisko nosacījumu derīguma termiņu.

49.6 Ja nepieciešama īslaicīga radioiekārtas lietošana aizsardzības sistēmu joslā, kas neatbilst radiofrekvenču spektra lietošanas atļaujas nosacījumiem, Nacionālie bruņotie spēki iesniedz valsts akciju sabiedrībā "Elektroniskie sakari" īstermiņa atļaujas pieprasījumu, norādot šādu informāciju:

49.61. vēlamo frekvenci un joslas platumu;

49.62. radioiekārtas veidu;

49.63. radiosakaru sistēmu, kādā darbosies radioiekārta;

49.64. citu informāciju, kas raksturo un pamato radiofrekvenču spektra izmantošanu konkrētajā gadījumā.

49.7 Īstermiņa atļauju, ar kuru tiek atļauta īslaicīga radioiekārtas lietošana aizsardzības sistēmu joslā, valsts akciju sabiedrība "Elektroniskie sakari" izsniedz uz laiku, kas nepārsniedz gadu.

49.8 Valsts akciju sabiedrība "Elektroniskie sakari" pieņem lēmumu par atteikumu izsniegt īstermiņa atļauju, ja netiek nodrošināta īstermiņa atļaujas pieprasījumā minētās radioiekārtas elektromagnētiskā saderība ar esošajām civilajām radiosakaru sistēmām vai radiofrekvenču spektra resursu datubāzē reģistrētajiem radiofrekvences piešķīrumiem."

3. Izteikt VII nodaļas nosaukumu šādā redakcijā:

"**VII. Noslēguma jautājumi**".

4. Papildināt noteikumus ar 51. punktu šādā redakcijā:

"51. Nacionālie bruņotie spēki līdz 2019. gada 31. decembrim iesniedz valsts akciju sabiedrībā "Elektroniskie sakari" šo noteikumu 49.1 punktā minētos pieprasījumus."

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards